Subangan na Malasya

An Subangan na Malasya  (), o an mga Estado kan Borneo, midbid man bilang Malaysian Borneo iyo an kabtang kan Malasya sa asin harani sa isla nin Borneo, an ikatulong pinakadakula na isla sa kinàban. An Subangan na Malasya kompwesto kan mga estado kan Sabah, Sarawak, asin an Teritoryong Pederal kan Labuan. An sadit na independienteng nasyon kan Brunei namomogtak sa pag-ultanan kan Sabah asin Sarawak. Sa habagatan asin sur-subangan iyo an kabtang kan Borneo na pagsadiri kan Indonesya, na pig-aapod na Kalimantan. An Subangan na Malasya namomogtak sa subangan kan Peninsular Malaysia (midmid man bilang an mga Estado kan Malaya), an parte kan nasyon na yaon sa Malay Peninsula. An duwa pigsisiblag kan Dagat Habagatan na Tsina.

Dikit an populasyon asin dikit an developed settlements sa Subangan na Malasya kisa sa Solnopan na Malasya. Mantang an Solnopan na Malasya kompwesto kan mayor na syudad kan Malasya (Kuala Lumpur, Johor Baru, Georgetown), an Subangan na Malasya urog na dakula asin dakol nin abundang natural na gunuan, partikular na an langis asin reserbang gas. Sa istilong pangkagabsan na rehiyon, an estadong syudad nakatagama sana sa dikit na settlements, kabali an Kuching, Kota Kinabalu, Labuan, asin Miri.

An manlaenlaen na signipikanteng settlements an klinasipikar bilang mga banwaan, kabali an mga labi sa 100,000 na mga residente. An Subangan na Malasya kabali an signipikanteng porsyon kan biodiveraw na Borneo lowland rain forests asin Borneo montane rain forests.

Toltolan